En 25-årig mand fra Hjørring er blevet varetægtsfængslet frem til 20. marts, sigtet efter straffelovens § 119, der handler om vold eller trusler mod tjenestemand. Under en opgave i Hirtshals onsdag 15. februar fik to betjente fra Nordjyllands Politi øje på den 25-årige, som i forvejen er godt kendt af politiet. Manden kørte i en stjålet bil, og han forsøgte at køre de to betjente ned, oplyser vicepolitikommisær Peter Skovbak fra Nordjyllands Politi. Politiet har efterlyst manden siden onsdag, og mandag lykkedes det at anholde ham i en lejlighed i Hjørring.

Opsummering:
Biltyv sigtes for at ville køre to betjente ned.